
Da li je zabranjeno zajedno kiseliti datule i grožđice ?


* 
* 
* 
* 
* 
* 
* 

 
Da li je zabranjeno zajedno kiseliti datule i grožđice ?

Džabir b. Abdullah el-Ensari, radijallahu anhu, pripovijeda kako je Vjerovjesnik, sallallahu alejhi ve sellem, zabranio da se pomiješaju suho grožđe i datule, odnosno zrele datule.295


Ebu Seid el-Hudri, radijallahu anhu, prenosi da je Allahov Vjerovjesnik, sallallahu alejhi ve sellem, zabranio da se pomiješaju datule i grožđice, kao i nezrele i zrele datule.296


Ebu Katada, radijallahu anhu, prenosi da je Resulullah, sallallahu alejhi ve sellem, rekao: “Nemojte miješati zrele i tek zarudjele datule, te zrele datule i suho grožđe. Sve to treba posebno kiselili. “297


Ebu Hurejra, radijallahu anhu, rekao je: “Allahov je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio da se pomiješaju suho grožđe i zrele datule, kao i nezrele i poluzrele datule. Rekao je: ‘Sve to treba odvojeno kiseliliti” 298


Ibn Abbas, radijallahu anhu, prenosi ovakav ***[hadis](https://pitajucene.com/search/Hadis/questions/ "Pretraži pitanja o hadisima")*** te kaže da je Vjerovjesnik, sallallahu alejhi ve sellem, stanovnicima Džureša poslao dopis u kojem im to zabranjuje.299


Abdullah b. Omer, radijallahu anhu, govorio je: “Zabranjeno je zajedno kiseliti nezrele i poluzrele datule, kao i suho grožđe i zrele datule.”300


Enes b. Malik, radijallahu anhu, pripovijeda kako je Allahov Poslanik, sallallahu alejhi ve sellem, zabranio da se pomiješa zrela i poluzrela datula, pa da se to pije. To je bilo najrasprostranjenije ***[piće](https://pitajucene.com/search/pi%C4%87e/questions/ "Pretraži pitanja o piću")*** kada je izrečena zabrana vina.


Propisi u vezi s poglavljem:


Prvo, zabranjeno je zajedno kiseliti nezrele i poluzrele datule, kao i suho grožđe i zrele datule, jer njihovo miješanje pospješuje nastajanje vina, te čovjek konzumira to piće misleći da ne opija, a ustvari opija.


Drugo, neki su učenjaci na stanovištu da je zabrana uvjetovana pretjerivanjem u konzumiranju ovog pića, ali nisu u pravu jer postoji dopuštenje da se sve to posebno kiseli i nije napravljena razlika između konzumiranja malih i velikih količina.


Treće, dopušteno je piti sok od zrelih ili nezrelih datula, grožđa ili grožđica, ali koje se ukisele odvojeno, shodno hadisu Ebu Sejda el-Hudrija, u kojem Allahov Poslanik, sallallahu alejhi ve sellem, kaže: “Ko želi, može piti piće napravljeno samo od grožđica, odnosno piće napravljeno samo od zrelih datula, odnosno piće napravljeno samo od nezrelih datula. “302 U tome je značenju i navedeno Ebu Katadino predanje.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


